Hea sõber,  kuna Sina oled üks neist kümnetest tuhandetest inimestest, kes toetas aadressil  www.ilvespresidendiks.net  Toomas Hendrik Ilvese valimist presidendiks, siis kutsume  Sind 23. septembril kontserdile "Laulame Ilvese presidendiks".  23. septembril kell 10.30 Tallinnas Tammsaare pargis algaval kontserdil toetavad  kümned muusikud tasuta esinemisega Ilvese valimist presidendiks.  Toomas Hendrik Ilvese toetuseks esinevad Ultima Thule ja Tõnis Mägi, Ivo Linna ja  Antti Kammiste, Siiri Sisask koos Hirvo Surva juhitud Revalia kammerkooriga,  Maarja-Liis Ilus ja Rein Rannap, Chalice,  Genialistid, Jaak Johanson, Untsakad,  Lindpriid, Bonzo ja Tõun, Justament.  Kontserdi avalugu juhatab dirigent Tõnu Kaljuste, kes edastab oma kutsungi: "Kutsun  muusikuid, kellega olen koostööd teinud, oma liistude juurde Tammsaare parki.  Laulame Ilvese presidendiks kell 10.30 Chalice'i teosega "MINU INIMESED",  eeslauljaks autor."  Tõnis Mägi esitab kontserdil uue versiooni oma legendaarsest laulust "Koit".  Kontserdi lõpetab ühislaul koos Justamendiga just selleks päevaks  kirjutatud Villu  Kanguri laulusõnadega.  Kontserdile tulles võta kaasa sõbrad, sugulased ja sinimustvalge lipp, jäta koju  loosungid ja muu poliitiline propaganda. Oleme tänulikud, kui saadad selle kutse  edasi oma tuttavatele.  Kohtumiseni 23. septembril kell 10.30 Tammsaare pargis!  Lugupidamisega,  kontserdi korraldajad  Jaan Elgula, Mihkel Raud, Hannes Rumm